Akmuo Rapolas

miniatiūra|250px|right|Prie akmens
miniatiūra|250px|right|Akmuo Rapolas
Akmuo Rapolas – valstybės saugomas gamtos paveldo objektas, gamtos paminklas Panevėžio rajone, apie 1,5 km į rytus nuo Krekenavos. Paskelbtas valstybės saugomu Gamtos apsaugos komiteto prie Lietuvos TSR Ministrų Tarybos 1964 m. kovo 27 d. įsakymu Nr. 76.

Riedulys stūkso Panevėžio miškų urėdijos Krekenavos girininkijos teritorijoje (87 kv., 25 skl.), Varnakalnio miške tekančio Linkavos upelio, vieno iš Nevėžio intakų, vagoje, Krekenavos regioniniame parke.http://krpd.am.lt/VI/article.php?article_id=350  Pasiekiamas iš kelio  pagal įrengtas nuorodas. Link akmens driekiasi pažintinis Girinio takas. Pusės kilometro ilgio take gausu informacijos apie mišką, galima užlipti į apžvalgos bokštelį, išvysti pro medžių tankmę Linkavos slėnį bei skardį, įrengtos atokvėpio vietos, Girinio pavėsinė. Kai kurie žmonės Rapolą dėl savo nemenko dydžio pavadina Puntuko broliu.http://www.ogoogo.lt/parkai/krekenavos.html  

 Duomenys 

Akmuo yra 14,54 m apimties, 2,55 m aukščio, 5,14 m ilgio ir 4,18 m pločio. Uoliena – blastoklazitas (kataklazuotas granitogneisas).

 Šaltiniai 

 Nuorodos 

 Saugomų teritorijų valstybės kadastras  
 Akmuo Rapolas (mytrips.lt) 

Kategorija:Panevėžio rajono paveldas
Kategorija:Lietuvos gamtos paminklai
Kategorija:Lietuvos rieduliai